**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 212**

**01 दिसंबर, 2015 को उत्तर के लिए**

 **कमीशन प्राप्त अधिकारियों की कमी**

**212. डॉ. टी. सुब्बारामी रेड्डी :**

क्या रक्षा मंत्री यह बताने की कृपा करेंगे कि :

1. भारतीय सेना, भारतीय नौसेना और भारतीय वायु सेना में कमीशन प्राप्त अधिकारियों के स्तर पर

 क्रमशः कितने-कितने रक्षा कर्मियों की कमी है;

1. क्या इससे रक्षा बलों की प्रभावकारिता प्रभावित हुई और वर्तमान अधिकारियों पर तनाव तथा बोझ में

 वृद्धि हुई है; और

1. रिक्तियों को भरने हेतु कैरियर मेले तथा प्रदर्शनियां आयोजित करने, विज्ञापन जारी करने, विद्यालयों

 तथा महाविद्यालयों में प्रेरक व्याख्यान जैसे कौन-कौन से प्रयास किए गए हैं तथा तत्संबंधी ब्यौरा क्या

 है ?

**उत्तर**

**रक्षा मंत्री ( श्री मनोहर पर्रीकर)**

1. : सशस्त्र सेना में अफसरों की कमी का ब्यौरा निम्नलिखितानुसार हैः-

|  |  |  |
| --- | --- | --- |
| सेना(01.07.2015 तक ) | नौसेना(31.10.2015 तक ) | वायु सेना(01.11.2015 तक ) |
| 9106 | 1467 | शून्य |

1. : सुरक्षा की जरूरतों को उपलब्ध नफरी का इष्टतम उपयोग करके, कार्यकलापों की प्राथमिकता निर्धारित करके, प्रोद्योगिकी का उपयोग करके और कार्मिकों के उच्च अभिप्रेरणा पर निर्भरता रखकर पूरा किया जाता है ।
2. : सरकार ने इस कमी को पूरा करने के लिए युवाओं को सशस्त्र सेना अपनाने के लिए प्रोत्साहित करने हेतु अनेक उपाए किए हैं, जिनमें एक चुनौतीपूर्ण और संतोषजनक रोजगार को अपनाने की उपयोगिता पर युवाओं के बीच सेना की एक सतत छवि प्रस्तुत करना और प्रचार अभियान के माध्यम से जागरूकता सृजित करना शामिल हैं । इसके अलावा सरकार ने सशस्त्र सेना की नौकरियों को आकर्षक बनाने के लिए अनेक कदम उठाए हैं । इनमें बेहतर ढांचे के साथ VI वेतन आयोग की सिफारिशों का कार्यान्वयन, विवाहित आवास परियोजना (एमएपी) के माध्यम से अतिरिक्त परिवार आवास और सशस्त्र सेना में प्रोन्नति संभावनाओं में सुधार करना शामिल हैं ।

\*\*\*\*\*